Sacrosancte Dei ecclesie infra muros Matisconis constructe, in honore Beati Vincentii martiris dicate, cui Walterius episcopus presse videtur. Ego Hugo de Caniainus in communione fratrum Domino ibidem servientium, quamdam hereditatem in pago Lugdunensi sitam, Berlectinis nominatam, sicut frater meus Otgerius qui prius eidem ecclesie de ista eadem hereditate donum fecerat, hoc autem donum facio jam dicte ecclesie specialiter pro anima fratris mei Otgerii qui prius, ut dictum est, hoc ipsum donum et precando fecit et faciendo fieri rogavit, deinde pro anima patris mei et matris mee et pro mea, ut ab hac die in antea, fratres ejusdem ecclesie jure perpetuo teneant et possideant eam hereditatem, cum pratis et silvis et aquis aquarumque decursibus et terris arabilibus, atque omnibus ad eam pertinentibus. Precor autem ut nulli extraneo vel seculari homini ipsa hereditas in beneficio vel aliquo modo detur; quod si factum fuerit, ego autem, heredes mei simili modo ipsam habere valentes, laudo etiam et confirmo donum de curtilo qui est in eodem Lugdunensi pago, in villa Curte Vientine situs, quem frater meus Wichardus pro anima sua predicte ecclesie contulit. Terminatur autem supradictus curtilus a mane de ipsa hereditate, a medio die via publica, a sero terra Constantii, a circio terra Sancte Marie et via publica. Infra istas terminationes, laudando dono et donando laudo supradictum curtilum, sicut et frater meus supradictus fecit sepe dicte ecclesie pro anima sua et pro mea, ut ab hac die in antea, in communione sua teneant et possideant eum sicut voluerint. Si quis de heredibus vel successoribus nostris, aut quilibet alius, calumniam aut tortitudinem aliquam de istis donationibus fratribus ejusdem ecclesie fecerit, nisi resipuerit, anathema fiet. S. Hugonis qui fieri et firmare rogavit. S. Walterii decani. S. Joffredi. S. Ailaldi. S. Wichardi. S. Widonis. S. Oddonis. Data per manum Armanni, IIII nonas Julii, regnante Henrico rege.